cyanic-selkie/wikianc huggingface dataset:
সুতাকৃমি
শ্রেণী: ফ্যাসমিডা (Phasmidia)
ফ্যাসমিড (Phasmid) নামক পুচ্ছদেশীয় সংবেদন অঙ্গ (Caudal sensory organ) উপস্থিত। ওষ্ঠের পার্শ্বে ছিদ্রের মত অ্যামফিড (Amphid) নামক অগ্র প্রান্তীয় সংবেদন অঙ্গ (Anterior sensory organ) বর্তমান। উন্নতমানের রেচনঅঙ্গ বর্তমান। পুচ্ছদেশীয় আঠালো গ্রন্থি (Caudal adhesive gland) অনুপস্থিত। অধিকাংশই পরজীবী। উদাহরণ: Loa loa (চোখ কৃমি), Ascaris lumbricodes (গোল কৃমি), Wuchereria bancrofti (ফাইলেরিয়া কৃমি), Enterobius vermicularis (গুঁড়া কৃমি)
আলতামিরা গুহা
আলতামিরা গুহা ১৮৭৯ সালে স্পেনের উত্তরে আবিষ্কৃত হয়। এর ছাদে একটি বাইসনের ছবি সংবলিত একিট গুহাচিত্র আকা আছে। ধারণা করা হয় ছবিটি খ্রীস্টপূর্ব ১৬৫০০ থেকে ১৪০০০ অব্দের মাঝামাঝি কোনো সময়ে আঁকা হয়েছিল। এটাই প্রথম গুহা যেখানে গুহাচিত্র আবিষ্কৃত হয়েছে (তবে প্রস্তর চিত্র বিবেচনায় দ্বিতীয় গুহা, প্রথম গুহাটি আষ্কিৃত হয় ১৮৬৭ সালে ভারতে)। যখন ১৮৮০ সালে আবিষ্কারটি জনসম্মুখে আনা হয় তখন সমালোচনার জন্ম হয়। কারণ বিংশ শতকের অনেক বিশেষজ্ঞই বিশ্বাস করেননি যে প্রাগৈতিহাসিক মানবেরা এই ধরনের শিল্পিসুলভ ব্যবহারের জন্য যথেষ্ট জ্ঞান ও বুদ্ধির অধিকারি ছিল। পরে ১৯৯২ সালে এর সত্যতা স্বীকৃত হয়। পাশাপাশি প্রাগৈতিহাসিক মানুষের সম্পর্কে প্রচলিত ধারণার পরিবর্তন হয়। গুহাটি ১০০০ মিটার দীর্ঘ্য।
আরও দেখুন
* উত্তর স্পেনের আলতামিরার গুহা এবং প্যালিওলিথিক গুহাশিল্প
স্নেহ দেবী
স্নেহ দেবী (১৯১৬-৫ অক্টোবর, ১৯৯০) ছিলেন একজন অসমীয়া সাহিত্যিক এবং মরোণোত্তর সাহিত্য আকাডেমি পুরস্কার-এ সম্মানিত ব্যক্তি।
প্রারম্ভিক জীবন
১৯১৬ সালে আসামে র যোরহাটে স্নেহ দেবীর জন্ম হয়। তার পিতার নাম ছিল নন্দধর বরুয়া এবং মাতার নাম ছিল কিরণময়ী দেবী। পঞ্চম শ্রেণীতে তিনি তার আনুষ্ঠানিক শিক্ষা সমাপ্ত করে ছোটবেলাতেই বিবাহসূত্রে আবদ্ধ হন।
সাহিত্য
১৯৫৩ সালে ‘জোবারর পাছত’ নামে একটা গল্প লিখে রামধেনুর সহযোগিতায় স্নেহ দেবী প্রথমবারের জন্য সাহিত্য জগতে আত্মপ্রকাশ করেন।
সম্মান
১৯৯০ সালে তাকে মরোণোত্তরভাবে সাহিত্য আকাডেমি পুরস্কার প্রদান করে সম্মানিত করা হয়।
মৃত্যু
১৯৯০ সালের ৫ অক্টোবর তারিখে যোরহাটে স্নেহ দেবী মারা যান।
খালিদা মানসুর
খালিদা মানসুর হলেন একজন পাকিস্তানি রাজনীতিবিদ যিনি ২০০৮ সালের মার্চ থেকে ২০১৮ সালের মে পর্যন্ত পাকিস্তানের জাতীয় পরিষদের সদস্য ছিলেন।
প্রাথমিক জীবন
খালিদা মানসুর ১৯৪১ সালের ১৪ সেপ্টেম্বর পাকিস্তানের ফয়সালাবাদে জন্মগ্রহণ করেছিলেন।
রাজনৈতিক জীবন
খালিদা মানসুর ২০০২ সালের পাকিস্তানের সাধারণ নির্বাচনে সংরক্ষিত নারী আসনে পাকিস্তান মুসলিম লীগ (এন)-এর প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন।
তিনি ২০০৮ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে পাকিস্তান মুসলিম লীগ (এন)-এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।
২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পাকিস্তান মুসলিম লীগের (এন) প্রার্থী হিসাবে তিনি পাকিস্তানের জাতীয় পরিষদে পুনরায় নির্বাচিত হয়েছিলেন।
জ্যাক রিচার
জ্যাক রিচার (আগের নাম ওয়ান শট) ২০১২ সালের একটি আমেরিকান থ্রিলার চলচ্চিত্র। এটি ২০০৫ সালের লি চাইল্ড লিখিত ওয়ান শট নামক উপন্যাস এর চলচ্চিত্র রুপ। ছবিটির কহিনী লিখেছেন ও পরিচালনা করেছেন ‘ক্রিস্টোফার ম্যাকওয়ারি’ এবং নাম ভূমিকায় অভিনয় করেছেন টম ক্রুজ। সম্পূর্ণ ছবিটির শুটিং করা হয় আমেরিকার পেনসিলভেনিয়ার সেন্ট পিটসবার্গে।
কাহিনী
পেনসিলভেনিয়ার সেন্ট পিটসবার্গের পিএনসি পার্ক থেকে একজন লোক একটি পিকআপ ভ্যান চালিয়ে অ্যালেগেনি নদীর পাশ দিয়ে একটি পার্কিং গ্যারেজে প্রবেশ করে। তারপর পালিয়ে যওিয়ার অগে একটি স্নাইপার বন্দুক দিয়ে সে লক্ষ্য স্থির করে স্টেডিয়াম ও নদীর উত্তর পাশের পার দিয়ে চলাচলরত জনতার উপরে একেরপর এক গুলি করে পাঁচ জনকে হত্যা করে।
ঘটনার পরপরই গোয়েন্দা এমারসন এর নেতৃত্তে একদল পুলিশ ঘটনাস্থলে পৌছে এবং সেখান থেকে একটি গুলির খোসা ও পার্কিং বিলের জন্য দেওয়া একটি পয়সা উদ্ধার করে। পয়সার উপর আঙ্গোলের ছাপ থেকে পাওয়া তথ্যের ভিত্তিতে তারা জেমস বার নামে একজন আমেরিকান আর্মির ইরাক ফেরত সাবেক স্নাইপার এর বাড়িতে অভিযান চালায়। সেখান থেকে পিকআপ ভ্যান, গুরি বানানোর যন্ত্রপাতি, স্নাইপার বন্দুক পায় ও পুলিশ জেমসকে গ্রেপ্তার করে।
গোয়েন্দা এমারসন ও জেলা অ্যাটর্নি এলেক্স রুডিন যখন তাকে জিঞ্গাসাবাদ করে তখন জেমস তার নোটপ্যাডে লেখে, "গেট জ্যাক রিচার"। রিচার একজন ভবঘোরে ও ইউএস অর্মির একজন সাবেক মিলিটারি পুলিস ক্রপস অফিসার। রিচার যখন জেমস ও গোলাগুলির খবর খবরে দেখতে পায় তকন সে নিজেই পিটসবার্গ চলে আসে। এমারসন ও এলেক্স রিচারকে তথ্যসূত্র দেখাতে অনিচ্ছা প্রকাশ করে কিন্তু জেমসকে দেখতে দেয় যিনি তখন কোমায় আছেন। সেখানে রিচারের জেমস এর আইনজীবী জেলা অ্যাটর্নির মেয়ে হেলেন রুডিনের সাথে দেখা হয়।
হেলেন রিচারকে পস্তাব দেয় যদি সে তাকে ইনভেস্টিগেসনে সাহায্য করে তবে তাকে এভিডেন্স দেখানো হবে। আসামির বাড়িতে গিয়ে হেলেনকে ইরাক এ জেমস এর কাজ সম্পর্কে খোজ নিতে হবে এই শর্তে পরে রিচার সাহায্য করতে রাজি হয়ে যায়। রিচার ঘটনাসথলে গিয়ে বুঝতে পারে ভ্যানের কাভার হিসেবে ব্যবহার করে অন্য একজন শ্যূটার গুলি করেছে। হেলেনকে তখন রিচার জানায় লোকাল কন্সট্রাকসন কম্পানির মালিক আসল টার্গেট ছিল এবং অন্যদের হত্যা করা হয় সেট অপ হিসেবে। একটি বারে মরামারির পর রিচার বুঝতে পারে তাকে থামানোর জন্য কেউ চেষ্টা করছে।
আসল খলনায়ক হল রাশিয়ান একটি গ্যাং এর প্রধান যিনি জীবনের অধিকাংশ সময় সোভিয়েট এর জেলে কয়েদি হিসেবে কাটিয়েছেন যাদেরকে জিক বলা হয়। তারা গোয়েন্দা হেমারসন এর সহয়তায় হেলেনকে অপহরণ করে এবং তাকে জিম্মী করে রিচারকে আসতে বলে। রিচার একটি শূটিং ফার্ম এর মালিক সাবেক ইউএস আর্মির গানম্যান ক্যাসকে নিয়ে সেখোনে যায় ও রাশিয়ানদের মেরে হেলেনকে উদ্ধার করে।
দরবার স্তম্ভ
দরবার স্তম্ভ সাতক্ষীরা জেলার তালা উপজেলায় অবস্থিত বাংলাদেশের অন্যতম একটি প্রত্নতাত্ত্বিক নির্দশন।
ইতিহাস
ভারতীয় উপমাদেশ যখন ব্রিটিশ শাসনের বিরুদ্ধে সোচ্চার ঠিক সে সময় ১৯০৫ সালে ব্রিটিশরা বাংলাকে ভেঙ্গে দেওয়ার চক্রান্ত করে যা বঙ্গভঙ্গ নামে পরিচিত। পরবর্তীতে ১৯১১ সাল পর্যন্ত এর বিরোদ্ধে বাংলার বিভিন্ন স্থানে আন্দোলন করা হয়। আন্দোলনের মুখে ব্রিটিশ সরকার বঙ্গভঙ্গ রদের ঘোষণা করে ১৯১১ সালে। ১২ই ডিসেম্বর এই ঘেষণার আনুষ্ঠানিক বাস্তবায়নের জন্য সম্রাট জর্জ দিল্লিতে বৈঠকে বসেন। সম্রাটের এই আগমন উপলক্ষ্যে ও ঐতিহাসিক এই বিজয় উদযাপণ করতে তলা উপজেলায় দরবার স্তম্ভটি তৈরি করেন রাজনীতিবিদ রাজকুমার বসু।
১৯৯৫ সালের পর থেকে বিভিন্ন মহল এই স্তম্ভটি সংরক্ষণের দাবি জানানোর পর বাংলাদেশ প্রত্নতত্ত্ব অধিদপ্তর এটিকে সংরক্ষিত পুরাকীর্তি হিসেবে নথিভুক্ত করে। সাতক্ষীরা সদর থেকে দরবার স্তম্ভের দুরত্ব প্রায় ৩৫ কিলোমিটার।
নগেন্দ্রনাথ দত্ত
নগেন্দ্রনাথ দত্ত (জন্ম:- ১৮৮৫ - মৃত্যু:- ১৯১৭) ছিলেন ভারতীয় স্বাধীনতা সংগ্রামের একজন মহান বিপ্লবী। তিনি 'গিরিজা বাবু' নামে প্রসিদ্ধ ছিলেন। নগেন্দ্রনাথ অনুশীলন সমিতির সদস্য ছিলেন।
বিপ্লবী কর্মকাণ্ড
১৯০৮ সালে পুলিন দাস গ্রেপ্তার হয়ে কারাদণ্ডে দিপান্তরিত হলে নগেন্দ্রনাথ অনুশীলন সমিতির প্রধান কার্জকর্তা রূপে চিহ্নিত হন। নগেন্দ্রনাথ দত্তের দায়িত্ব ছিল পূর্ববঙ্গের বিভিন্ন জায়গায় স্বদেশী ডাকাতি ও বিশ্বাসঘাতকতার হত্যা করা। তিনি বিপ্লবী মহানায়ক রাসবিহারী বসুর অত্যন্ত কাছের ছিল। রসবিহাসি বসুর সংস্পর্শে তিনি উত্তর ভারতে তিনি বিপ্লবী দল সংগঠন করতেন। রাসবিহারী বসু ভারত ত্যাগ করলে নগেন্দ্রনাথ বিপ্লবীদের সংযোজ করতে প্রাণপন চেষ্টা করে। ১৯১৫ সালে নগেন্দ্রনাথ বেনারস ষড়যন্ত্রে সক্রিয় ভূমিকা নিয়েছেন। বেনারস ষড়যন্ত্রে সে বছরই নগেন্দ্রনাথ কে গ্রেপ্তার করা হয়।
বিপ্লবী নগেন্দ্রনাথ দত্ত আমাশয় রোগে আক্রান্তের কারনে প্রায় বিনা চিকিৎসায় ১৯১৮ সালে তার মৃত্যু হয়।
গুজরাতি চলচ্চিত্র
গুজরাতি চলচ্চিত্র হল গুজরাতি ভাষার চলচ্চিত্র শিল্প। এটি ভারতীয় চলচ্চিত্রের প্রধান আঞ্চলিক ও স্থানীয় চলচ্চিত্র শিল্পগুলির মধ্যে একটি, এটি সূচনাকাল থেকে আজ পর্যন্ত এক হাজারেরও বেশি চলচ্চিত্র তৈরি করেছে।
১৯৬০-১৯৮০-এর দশকে উন্নতি লাভ করার পর, শিল্পটি ২০০০-এর মধ্যে হ্রাস পেয়েছিল যখন নতুন চলচ্চিত্রের সংখ্যা ২০ টির নিচে নেমে আসে। গুজরাত রাজ্য সরকার ২০০৫ সালে আবার কর ছাড় ঘোষণা করেছিল, যা ২০১৭ সাল পর্যন্ত স্থায়ী হয়েছিল। শিল্পটি প্রথমে গ্রামীণ চাহিদার কারণে এবং পরে চলচ্চিত্রে নতুন প্রযুক্তি ও শহুরে বিষয়ের প্রবাহের কারণে ২০১০-এর দশকে আংশিকভাবে পুনরুজ্জীবিত হয়েছে। রাজ্য সরকার ২০১৬ সালে প্রণোদনার নীতি ঘোষণা করেছিল।
ব্যুৎপত্তি
গুজরাতি চলচ্চিত্র শিল্পের জন্য ঢোলিউড ডাকনামটি মুম্বই (তখন বোম্বে বলা হত) ভিত্তিক হিন্দি ভাষার চলচ্চিত্র শিল্পের জন্য ব্যবহৃত বলিউড ডাকনাম থেকে অনুপ্রাণিত। ঢোলিউড শব্দের অন্তর্গত "ঢোল" শব্দাংশটি একটি ধরনের দ্বি-মাথাযুক্ত ড্রামের প্রচুর ব্যবহারের কারণে এসেছে। এটিকে গলিউড হিসেবেও উল্লেখ করা হয়, এটি গুজরাত ও বলিউড থেকে উদ্ভূত একটি কৃত্রিম শব্দ।
মারলন ব্ল্যাক
মারলন ইয়ান ব্ল্যাক (Marlon Black; জন্ম: ৭ জুন, ১৯৭৫) ত্রিনিদাদ ও টোবাগোর ক্যালিফোর্নিয়া এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের শুরুরদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন মারলন ব্ল্যাক।
খেলোয়াড়ী জীবন
সমগ্র খেলোয়াড়ী জীবনে ছয়টিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন মারলন ব্ল্যাক। ২৩ নভেম্বর, ২০০০ তারিখে ব্রিসবেনে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৯ এপ্রিল, ২০০২ তারিখে পোর্ট অব স্পেনে সফরকারী ভারত দলের বিপক্ষে সর্বশেষ টেস্টে অংশ নেন তিনি।
বর্তমানে তিনি ইংল্যান্ডে বসবাস করছেন। ব্যক্তিগত জীবনে বিবাহিত তিনি। চার সন্তানের জনক তিনি।
ম্যান্ডারিন চীনা ভাষা
ম্যান্ডারিন চীনা ভাষা (চৈনিক: 官話/官话 ফিনিন: Guānhuà কুয়ান্‌হুয়া, অর্থাৎ "সরকারী কর্মচারীদের ভাষা") বা উত্তর চীনা ভাষা (北方话/北方話, Běifānghuà পেইফ়াংহুয়া, অর্থাৎ "উত্তরাঞ্চলিক ভাষা") চীনা ভাষার একটি প্রকারভেদ, যেটি ফুথোং হুয়া ("সাধারণ ভাষা") নামেও পরিচিত। ম্যান্ডারিন গণচীন, প্রজাতন্ত্রী চীন (তাইওয়ান), ও সিঙ্গাপুরে রাষ্ট্রভাষা হিসেবে প্রচলিত।
ম্যান্ডারিন নামকরণের ব্যুৎপত্তি
মাঁদারিঁ-রা ছিলেন বহু শতাব্দী ধরে চীনা সাম্রাজ্যের উচ্চপদস্থ শিক্ষিত সরকারী কর্মচারীদের নয়টি শ্রেণীর একটি। চীনের ধ্রুপদী সাহিত্যের উপরে পরীক্ষায় উত্তীর্ণ হলে মাঁদারিঁ উপাধি অর্জন করা যেত। উত্তীর্ণ ব্যক্তিকে একটি সরকারী আলখাল্লা ও পদমর্যাদাক্রম অনুযায়ী একটি নির্দিষ্ট রঙের বোতামের টুপি পরতে হত। তাঁকে একটি প্রদেশে অনধিক তিন বছরের জন্য নিয়োগ দেওয়া হত, এবং সেই প্রদেশে তাঁর বিয়ে করা বা সম্পত্তির অধিকারী হওয়া নিষিদ্ধ ছিল। চীনের মাঁদারিঁ-রা চীনা ভাষার একটি বিশিষ্ট উপভাষায় কথা বলতেন; এই উপভাষাটিকেই বর্তমানে গণচীনের জাতীয় সরকারী ভাষা হিসেবে মর্যাদা দেওয়া হয়েছে, যার নাম ম্যান্ডারিন চীনা ভাষা।
অক্ষরধাম মন্দির জঙ্গিহানা
২০০২ সালের ২৪ সেপ্টেম্বর ভারতের গুজরাত রাজ্যের রাজধানী গান্ধীনগরের অক্ষরধাম মন্দিরে একটি জঙ্গিহানার ঘটনা ঘটে। মুর্তাজা হাফিজ ইয়াসিন ও আশরাফ আলি মোহাম্মেদ ফারুক নামে দুই জঙ্গি স্বয়ংক্রিয় অস্ত্র ও হ্যান্ড গ্রেনেডের সাহায্যে এই হামলা চালিয়েছিল। এই জঙ্গিহানায় ৩৩ জন নিহত এবং ৮০ জন আহত হয়েছিলেন। জাতীয় নিরাপত্তা বাহিনী ঘটনাস্থলে এসে দুই জঙ্গিকে হত্যা করে। পরে গুজরাত পুলিশ আরও ছয় জন অভিযুক্তকে গ্রেফতার করে। ২০১৪ সালের মে মাসে ভারতের সুপ্রিম কোর্ট অবশ্য এই ছয় জন সন্দেহভাজনকে বেকসুর খালাস করে দেয়।
রিকার্দো গাব্রিয়েল আলবারেস
রিকার্দো "রিকি" গাব্রিয়েল আলবারেস (Ricardo Gabriel Álvarez, জন্ম ১২ এপ্রিল ১৯৮৮) একজন আর্জেন্টিনীয় ফুটবলার যিনি অ্যাটাকিং মিডফিল্ডার হিসেবে সিরি এ এর ক্লাব ইন্তারনাজিওনালে এবং আর্জেন্টিনা জাতীয় দলের হয়ে খেলেন।
নাঙ্গলোই রেলওয়ে স্টেশন মেট্রো স্টেশন
নাঙ্গলোই রেলওয়ে স্টেশন মেট্রো স্টেশন দিল্লি মেট্রোর গ্রিন লাইনে অবস্থিত। এটি দিল্লি জাতীয় রাজধানী অঞ্চলের নাঙ্গলোই এক্সটেনশনে অবস্থিত উত্তোলিত মেট্রো স্টেশন। ২০১০ সালের ৩রা এপ্রিল তারিখে এটি সাধারণ মানুষের ব্যবহারের জন্য চালু করে দেওয়া হয়। এই মেট্রো টির সাথে ভারতীয় রেলওয়ের উত্তর রেলের দিল্লি বিভাগের অন্তর্গত নাঙ্গলোই রেলওয়ে স্টেশনের সংযোগ রয়েছে। স্টেশনটিতে এটিএম পরিষেবা উপলব্ধ।
সৌদি আরবের প্রতীক
সৌদি আরবের জাতীয় প্রতীক (شعار السعودية) ১৯৫০ সালে গৃহীত হয় সৌদি আরবের মৌলিক আইন অনুসারে, এতে রয়েছে দুটি অতিক্রান্ত তরবারি সঙ্গে একটি  খেজুর গাছ শূন্য থেকে উপরে এবং তরবারি দুটির মাঝখানে।
ব্যবহার
প্রতীকটি স্থান পায় সরকারি কাগজপত্র, কূটনীতিক মিশন, সেইসাথে সৌদি আরবের কিছু পতাকাতেও। সৌদি আরবের সামরিক বাহিনীর পতাকাতেও এটি শোভা পায়। (যেটি আরও হচ্ছে সাম্রাজ্যের যুদ্ধের নিশান), এবং জাতীয় পতাকাতেও এটি স্থান পায়। পরে এটি জাতীয় পতাকাতেও যুক্ত হয়েছে, যেটি স্থান পেয়েছে পতাকার নিম্নমুখী (বাম দিকের) খাটান সংলগ্ন এবং অন্যান্য রাজকীয় নিশানের মতো বিভিন্ন প্রদেশের পতাকায় ব্যবহৃত হয়নি। প্রতীকের নিচে অবস্থান বুঝায় শাহাদাহ্‌ এর পবিত্র অবস্থা, ইসলামিক ধর্মবিশ্বাসকে রক্ষা করা।
ইউজিন লাঁফৌ
ফাদার ইউজিন লাঁফৌ (ভিন্ন বানানেঃ ইউজিন লাফন্ট, ইউজিন ল্যাফন্ট, অরজিন লাঁফো; ২৬ মার্চ ১৮৩৭ - ১০ মে ১৯০৮) হলেন ব্রিটিশ ভারতের একজন খ্রিস্ট ধর্মপ্রচারক, শিক্ষাবিদ, বিজ্ঞানী ও সমাজসেবক। একজন ধর্মপ্রচারক হিসাবে তার আগমন ঘটলেও পরবর্তীতে তিনি সেন্ট জেভিয়ার্‌স কলেজের রেক্টর এবং বিজ্ঞানের অধ্যাপক হিসাবে ভারতে বিজ্ঞান শিক্ষার প্রসারে বিশেষ অবদান রাখেন এবং ভারতের প্রথম বিজ্ঞান বিষয়ক সংগঠন গড়ে তোলেন।
জন্ম ও পারিবারিক পরিচিতি
ফাদার লাঁফৌ ১৮৩৭ সালের ২৬ মার্চ বেলজিয়ামের হাইনাট প্রদেশের মন্সে জন্মগ্রহণ করেন যেখানে তার পিতা পিয়েরী লাঁফৌ একজন সামরিক কর্মকর্তা হিসাবে নিয়োজিত ছিলেন।
ভরতভায়না
থাম্ব|ভরত ভায়না ভরতভায়না বা ভর্তের দেউল ঢিবি, বাংলাদেশের দক্ষিণ-পশ্চিমাঞ্চলের যশোর জেলার কেশবপুর উপজেলার গৌরিঘোনা ইউনিয়নে অবস্থিত ভরতভায়না গ্রামে অবস্থিত একটি প্রত্নক্ষেত্র, যা খ্রিস্টীয় ৭-৮ শতকের একটি নিদর্শন বলে ধারণা করা হয়। এটি একটি স্থানীয় কাঁচা সড়ক দিয়ে সাতক্ষীরা-দৌলতপুর জেলা পরিষদ সড়কের সাথে সংযুক্ত। এই প্রত্নস্থলটির পূর্ব দিক দিয়ে বহমান বুড়িভদ্র নদী।
ঢিবি
দৌলতপুর থেকে প্রায় ২১ কিলোমিটার দক্ষিণ-পশ্চিমে, দৌলতপুর-সাতক্ষীরা সড়কের প্রায় ১ কিলোমিটার দক্ষিণে, বুড়িভদ্র নদীর ডানতীরে প্রায় ৪০০ মিটার পশ্চিমে ভরতভায়না গ্রামে একটি ঢিবি রয়েছে। এসম্পর্কে যশোহর-খুলনার ইতিহাস গ্রন্থে বাবু সতীশ চন্দ্র মিত্র ১৯১৪ খ্রিস্টাব্দে লিখেছেন- "ইহা এখনও ৫০ ফুট উচ্চ আছে, লোকে বলে উহা পুর্বে আরো উচ্চ ছিল, কিন্তু একবার ভূমিকম্পে অনেকটা বসিয়া গিয়াছে। স্তুপটি গোলাকার, উহার পরিধি পাদদেশে ৯০০ ফুটের অধিক হইবে। ইহার দক্ষিণ-পূর্ব্ব দিক দিয়া নদী প্রবাহিত, অন্য তিন দিকে গড়খাই ছিল, তাহার চিহ্ন আছে। দক্ষিণ দিকে নদীর নিকটে একটি পুকুরের খাত দেখিতে পাওয়া যায়। স্তুপটি সম্পূর্ণ ইষ্টকরাশিতে পরিপূর্ণ। পাদদেশে খনন করিয়া প্রাচীরের চিহ্ন পাওয়া গিয়াছিল।" এর অব্যবহিত আগে বাংলার তৎকালীন প্রত্নতত্ত্ব বিভাগের তত্ত্বাবধায়ক কে. এন. দীক্ষিত এই স্থান পরিদর্শন করে যে বর্ণনা দেন তা থেকে জানা যায়, স্তুপটি প্রায় ২৫০/২৭৫ মিটার বেড় ও ১০/১২ মিটার উচ্চতাবিশিষ্ট ছিল। তিনি সেখানে ১৬ ইঞ্চি × ১৩ ইঞ্চি × ৩ ইঞ্চি মাপের কিছু ইট দেখে অনুমান করেন যে, এখানকার ইমারতটি গুপ্ত যুগের ছিল এবং এটি ছিল একটি বৌদ্ধ সংঘারাম। শৌখিন প্রত্নতাত্ত্বিক আবুল কালাম মোহাম্মদ যাকারিয়া ১৯৭৫ খ্রিস্টাব্দে প্রত্নস্থলটি ভ্রমণ করে জানান, তখনও এর বিশেষ পরিবর্তন ঘটেনি: তখনও ঢিবিটি ৯ মিটার উঁচু ও বেড় ছিল প্রায় ২১২ মিটার। তবে তিনি জানান, ঢিবির চারদিকের ভূমি প্রায় সমতল অবস্থায় পেয়েছেন তিনি এবং ঘাসের মাঝে প্রচুর ইট দেখেছেন। তিনি জানান, সে স্থানটিকে ঢিবির অংশ ধরলে ঢিবির পরিধি হবে ৪২৪ মিটার।
উৎখননকৃত প্রত্নস্থল
প্রথমদিকে মঠের ধারণা করা হলেও ১৯৮৫ খ্রিস্টাব্দে এই ঢিবিতে আংশিক খনন চালানোর পরে মহাস্থানগড় সন্নিকটবর্তী গোকুলমেড়ের অনুরূপ, এবং ভারতের উত্তর প্রদেশের আহিচ্ছত্রে প্রাপ্ত ইমারতের কাঠামোর মতোই একটি কাঠামো বেরিয়ে আসে। যতটুকু অক্ষত আছে, ততটুকু দেখে পুরাতাত্ত্বিকদের অনুমান যে, এটি একটি সুউচ্চ ইটের মঞ্চ, যার মাথায় বা শিরোদেশে ভূমি থেকে ১১.৮৮ মিটার (৩৮.৯৮ ফুট) উচ্চতায় একটি চারকোণা ইমারত তৈরি হয়েছিল। মঞ্চ তৈরির জন্য শুরুতেই পরস্পর ভেদকারী কতগুলো সমান্তরাল দেয়াল নির্মিত হয়েছিল, যার ফলে মঞ্চটির মধ্যে কতগুলো আবদ্ধ প্রকোষ্ঠ তৈরি হয়েছিল। অবশ্য পরে শক্ত মাটি দিয়ে প্রকোষ্ঠগুলো ভরাট করে দেয়া হয়। খননের ফলে মাত্র ৪০টি প্রকোষ্ঠ বেরিয়ে এলেও এদের প্রকৃত সংখ্যা আরো বহুগূণ বেশি বলে পুরাতাত্ত্বিকদের ধারণা। আকার ও আয়তনে প্রকোষ্ঠগুলোর মধ্যে কোনো সাদৃশ্য নেই। এগুলোর মধ্যে সম্পূর্ণ উন্মোচিত ৮টি প্রকোষ্ঠের পরিমাপ ২.১৮ মিটার × ১.৪৬ মিটার, ২.২৮ মিটার × ১.২১ মিটার, ২.১৬ মিটার × ১.৪৬ মিটার, ২ মিটার × ২.১০ মিটার, ২.২৭ মিটার × ১.১৪ মিটার, ১.৪১ মিটার × ১.৪১ মিটার, ২.৬৩ মিটার × ১.৩৫ মিটার, এবং ১.১২ মিটার × ২.১৯ মিটার।
মঞ্চের উপরের মূল ইমারতের কয়েকটি স্থানের মাত্র কয়েক স্তর ইট বর্তমানে (১৯৯৮) মূল অবস্থায় টিকে আছে, যার ভিত্তিতে পুরাতাত্ত্বিকদের ধারণা ভিত্তির দেয়ালগুলো ৭১ সেন্টিমিটার চওড়া ছিল। এর বাইরের দিকের পরিমাপ ১১.৩০ মিটার × ১১.৩০ মিটার, যা পরস্পর ৪টি আবদ্ধ প্রকোষ্ঠের সমন্বয়ে গঠিত। দেয়ালগুলো ২.৮০ মিটার চওড়া। এছাড়াও এর চারপাশে আরো কিছু দেয়ালের অংশবিশেষ ধ্বংসপ্রাপ্ত অবস্থায় আবিষ্কৃত হয়েছে। তবে এগুলো মূল নির্মাণ সময়কালের পরে নির্মিত হয়েছিল বলে পুরাতাত্ত্বিকদের অনুমান। ইমারতটি সম্পূর্ণই কাদা ও ইট দিয়ে নির্মিত হয়েছিল। ইটগুলোর পরিমাপ (দৈর্ঘ্য×প্রস্থ×উচ্চতা) ৩৪ সেন্টিমিটার × ২৩ সেন্টিমিটার × ৬ সেন্টিমিটার, ৩৫ সেন্টিমিটার × ২৩ সেন্টিমিটার × ৫.৫ সেন্টিমিটার, ৩৫.৫ সেন্টিমিটার × ২৩.৫ সেন্টিমিটার × ৫.৫ সেন্টিমিটার, ৩৫ সেন্টিমিটার × ২৪ সেন্টিমিটার × ৫ সেন্টিমিটার, ৩৬ সেন্টিমিটার × ২৩.৫ সেন্টিমিটার × ৬ সেন্টিমিটার, এবং ৩৬.৫ সেন্টিমিটার × ২৩ সেন্টিমিটার × ৫.৫ সেন্টিমিটার।
ভরতভায়না ঢিবির সর্বোচ্চ স্থান থেকে সব মিলিয়ে ৬.৬৫ মিটার গভীরতা পর্যন্ত খনন পরিচালিত হয়েছে (১৯৯৮), যার মধ্যে একটি উপস্তর ও সেই স্তরে আটটি উপস্তর লক্ষ্যণীয়। এছাড়া পুরাতাত্ত্বিক প্রমাণের ভিত্তিতে নির্মাণের একটি সময়কাল ও পরবর্তিতে সংস্কারের আরেকটি সময়কাল প্রমাণিত হয়েছে। এপর্যন্ত (১৯৯৮) মোট ১২টি প্রত্নবস্তু আবিষ্কৃত হয়েছে, যার মধ্যে মানুষের মূর্তিখচিত পোড়ামাটির ফলকের ভাঙ্গা টুকরা, অলঙ্কৃত ইট, খোলামকুচি ও মৃন্ময় তেলের প্রদীপ উল্লেখযোগ্য। ইটের আকৃতি, উৎখননকৃত প্রত্নবস্তু আর ইমারতের স্থাপত্যিক নকশার উপর ভিত্তি করে ধারণা করা হয় এই প্রত্নক্ষেত্রটি আনুমানিক খ্রিস্টীয় ৭-৮ শতকের নিদর্শন।
পুরাতাত্ত্বিক খনন
বাংলাদেশ প্রত্নতত্ত্ব বিভাগ ১৯৮৫ খ্রিস্টাব্দে সর্বপ্রথম এই ঢিবি উৎখনন করে। এরপর ১৯৯৫-৯৬ খ্রিস্টাব্দে পুনরায় উৎখনন চালানো হয় এবং ১৯৯৬-৯৭ সাল বাদে, ২০০০-০১ পর্যন্ত প্রতি মৌসুমে এখানে খননকার্য অব্যাহত থাকে।
বারযাখ
বারযাখ হল একটি আরবি শব্দ, যার ব্যুৎপত্তিগত অর্থ হল বাধা, প্রতিবন্ধক, বিচ্ছেদ, দেয়াল| ইসলামী পরিভাষায়, বারযাখ হল মৃত্যু পরবর্তী কবরের রুহানী বা আত্বিক জীবন, যেখানে ব্যক্তি তার জীবনের কর্মফল প্রাথমিকভাবে ভোগ করে এবং কেয়ামত বা শেষ বিচারের দিন না আসা পর্যন্ত এভাবে তা চলমান থাকে|
আবদুর রহিম (পণ্ডিত)
মাওলানা মুহাম্মদ আবদুর রহীম (১৯ জানুয়ারি,১৯১৮ – ১ অক্টোবর ১৯৮৭) ছিলেন একজন বাংলাদেশি ইসলামি পণ্ডিত ও খ্যাতনামা রাজনীতিবিদ। তিনি বাংলাদেশ জামায়াতে ইসলামীর প্রথম নেতাদের অন্যতম। পরবর্তীতে জামাআত ত্যাগ করে ফজলুল করীমের নেতৃত্বে ইসলামী আন্দোলন বাংলাদেশ ( পূর্বে ইসলামি শাসনতন্ত্র আন্দোলন ) প্রতিষ্ঠা করেন।
তিনি ইসলামি পণ্ডিত সাইয়েদ আবুল আ'লা মওদুদী ও ইউসূফ আল-কারযাভীর বই বাংলায় অনুবাদ করেন। এছাড়াও ইসলাম নিয়ে বাংলা ও উর্দুতে তার মৌলিক রচনা রয়েছে।
প্রাথমিক জীবন
আবদুর রহিম বাংলাদেশের পিরোজপুর জেলার শিয়ালকাঠি গ্রামে জন্মগ্রহণ করেন। তার পিতা হাজি খবিরউদ্দিন ও মা আকলিমুন্নেসা। পরিবারের ১২ সন্তানের মধ্যে তিনি চতুর্থ। তার ভাইদের মধ্যে পরিচিতজন হিসেবে আছেন তার ভাই এ টি এম আবদুল ওয়াহিদ যিনি কলকাতা আলিয়া মাদ্রাসার স্নাতক ও খ্যাতনামা লেখক। তার আরো দুই ভাই এম এ করিম ও এম এ সাত্তারও খ্যাতনামা লেখক ছিলেন। তিনি ইসলামিক ডেমোক্রেটিক লীগের (আইডিএল) ব্যানারে বিভিন্ন ইসলামি রাজনৈতিক দলকে একই কাতারে আনার প্রচেষ্টা চালান। এই দল ১৯৭৯ সালের ১৮ জুন অনুষ্ঠিত সংসদ নির্বাচনে ২০টি আসন লাভ করে।
শিক্ষাজীবন
নিজ গ্রামের বাড়ির পার্শ্ববর্তী মসজিদে চার বছর শিক্ষা সমাপ্ত করার পর ১৯৩৪ সালে তিনি শর্ষিনা আলিয়া মাদ্রাসায় ভর্তি হন। এখানে তিনি প্রায় পাঁচ বছর শিক্ষাগ্রহণ করেন। ১৯৩৮ সালে তিনি এখান থেকে কৃতিত্বের সাথে উত্তীর্ণ হন। এরপর তিনি কলকাতা আলিয়া মাদ্রাসায় ভর্তি হন (বর্তমান আলিয়া বিশ্ববিদ্যালয়)। এখান থেকে তিনি ১৯৪০ সালে ‘ফাজিল’ ও ১৯৪২ সালে ‘কামিল’ পাশ করেন।
জামায়াতে ইসলামীতে অংশগ্রহণ
আলিয়া মাদ্রাসার ছাত্র থাকাবস্থায় মাওলানা আবদুর রহিম সাইয়েদ আবুল আ'লা মওদুদী কর্তৃক সম্পাদিত ম্যাগাজিন ‘তরজমানুল কুরআন’ নিয়মিত গ্রহণ করতেন। এই ম্যাগাজিন ও সাইয়েদ মওদুদির অন্যান্য রচনায় উদ্বুদ্ধ হয়ে তিনি ১৯৪৬ সালে জামায়াতে ইসলামীর নিখিল ভারত সম্মেলনে অংশ নেন। এখানে তিনি জামায়াতের অন্যান্য নেতাদের সাথে পরিচিত হন। ১৯৪৬-৪৭ সালের পর্বে তিনি সংগঠনে যোগ দেন।
মাওলানা আবদুর রহিম বাংলাদেশে জামায়াতে ইসলামীর প্রতিষ্ঠার জন্য কাজ করা চারজন ব্যক্তির অন্যতম। অন্যান্যরা হলেন মাওলানা রফি আহমেদ ইন্দরি, খোরশেদ আহমেদ ভাট ও মাওলানা কারি জলিল আশরাফি নদভি। ১৯৫৫ সালে মাওলানা আবদুর রহিম পূর্ব পাকিস্তান জামায়াতে ইসলামীর আমির নির্বাচিত হন। ১৯৭০ সালে পাকিস্তান জামায়াতে ইসলামীর নায়েবে আমির (ভাইস চেয়ারম্যান বা ভাইস প্রেসিডেন্ট) হন। এসময় গোলাম আজম পূর্ব পাকিস্তান জামায়াতে ইসলামীর নতুন আমির নির্বাচিত হন। তিনি বাংলাদেশ জামায়াতে ইসলামীর প্রথম নির্বাচিত নেতা। ১৯৭১ সালে বাংলাদেশের স্বাধীনতা যুদ্ধের সময় তিনি পাকিস্তানে অবস্থান করছিলেন। ১৯৭৪ সালে তিনি দেশে ফিরে আসেন। ১৯৭১-১৯৭৮ সালের সময়সীমায় জামায়াত বাংলাদেশের রাজনীতিতে নিষিদ্ধ ছিল।
২০১৭–১৮ ভারত মহিলা ক্রিকেট দলের দক্ষিণ আফ্রিকা সফর
ভারত জাতীয় মহিলা ক্রিকেট দল ২০১৮-এর ফেব্রুয়ারিতে দক্ষিণ আফ্রিকা জাতীয় মহিলা ক্রিকেট দল এর সাথে খেলতে দক্ষিণ আফ্রিকা সফর করে। সফর সূচীতে তিনটি মহিলাদের একদিনের আন্তর্জাতিক (ডব্লিউওডিআই) এবং পাঁচটি মহিলাদের টুয়েন্টি২০ আন্তর্জাতিক (ডব্লিউটি২০আই) খেলা অন্তর্ভুক্ত ছিল। মহিলা ওডিআই খেলাগুলো হচ্ছে ২০১৭-২০ আইসিসি মহিলা চ্যাম্পিয়নশীপ এর অংশ। ভারত মহিলা দল ডব্লিউওডিআই সিরিজটি ২-১ এ জয় লাভ করে। ভারত মহিলা দল ডব্লিউটি২০আই সিরিজটির ৪র্থ খেলা পরিত্যক্ত হবার পরে ৩-১ এ জয় লাভ করে।
দলীয় সদস্য
ঝুলন গোস্বামী কে ডব্লিউটি২০আই সিরিজের স্কোয়াড থেকে বাদ দেয়া হয় তার গোড়ালির চোটের কারণে। গোস্বামীর পরিবর্তে দলে স্থান পায় রুমেলী ধর। ধর, ভারতের হয়ে আন্তর্জাতিক ক্রিকেট খেলে ২০১২ সালে।
আবদুর রহিম (পণ্ডিত)
গ্রন্থ
মাওলানা আবদুর রহিম বেশ কিছু বই লিখেছেন। তন্মধ্যে কিছু বই হল,
মৃত্যু
১৯৮৭ সালের ২৯ সেপ্টেম্বর তিনি গুরুতর অসুস্থ হয়ে পড়েন। ৩০ সেপ্টেম্বর তাকে হাসপাতালে ভর্তি করা হয়। ১ অক্টোবর দুপুর ১২টার দিকে তিনি ঢাকায় মৃত্যুবরণ করেন।
রমা কান্ত দেউড়ি
রমা কান্ত দেউড়ি আসামের ভারতীয় জনতা পার্টির রাজনীতিবিদ। তিনি মারিগাঁ আসন থেকে ২০১৬ সালে আসাম বিধানসভা নির্বাচনে নির্বাচিত হয়েছিলেন।
১৮ ফেব্রুয়ারি ২০১৭, দেউড়ির একটি সেক্সটেপ মারিগাঁ আসনে ভাইরাল হয়েছিল। দেউড়ি ভিডিওতে জড়িত থাকার বিষয়টি অস্বীকার করেছেন এবং বলেছেন যে, ফরেনসিক পরীক্ষায় যদি তাঁর জড়িত থাকার প্রমাণ পাওয়া যায় তবে তিনি পদত্যাগ করবেন।
কুশল দোয়ারি
তিনি সমাজ বিকাশ মঞ্চ নামে একটি সামাজিক সংগঠনের প্রাক্তন সভাপতি এবং ভারতীয় জনতা পার্টি কর্তৃক প্রতিষ্ঠিত একটি এনজিও, নবদীপ সাময় বিকাশ মঞ্চের প্রতিষ্ঠাতা সভাপতি।
কইরেং জনজাতি
কইরেং জনজাতি হল উত্তর-পূর্ব ভারতের মণিপুরে বসবাসকারী অনেক আদিবাসীদের মধ্যে একটি। তাদের স্বজাতীয়, যেমন আইমল এবং কোমদের সাথে তাদের একটি সাধারণ বংশবৃত্তান্ত, ইতিহাস, সাংস্কৃতিক বৈশিষ্ট্য, লোককাহিনী এবং উপভাষা রয়েছে।
উৎস
'কইরেং' শব্দটি, মনে করা হয়, মেইতিসদের দেওয়া "কোলরেন" শব্দের একটি ভ্রষ্ট সংস্করণ। (কোল অর্থাৎ পূর্ব, রেন অর্থাৎ জনগন) বা 'কোরেন'। ভাষাতাত্ত্বিকভাবে, কইরেংকে চীনা-তিব্বতি ভাষার পরিবারের তিব্বতী-বর্মা ভাষার অধীনে শ্রেণীবদ্ধ করা হয়েছে। কইরেংরা সাধারণত ছোট-খাটো চেহারা, সোজা কালো চুল, গাঢ় বাদামী চোখ এবং বাদামী ত্বকের অধিকারী। কইরেং হল ভারতের একটি স্বীকৃত তফসিলি উপজাতি। মণিপুরের আইমল, টিখুপ, পুরুম ও খরম এবং ত্রিপুরার রংলং, হ্রাংখোল এবং বিয়াটে উপজাতির মতো কিছু প্রতিবেশী স্বজাতীয়দের সাথে তাদের ভাষাগত এবং সাংস্কৃতিক সম্পর্ক রয়েছে।
সংস্কৃতি ও ঐতিহ্য
কইরেং মহিলারা হর (বাজুবন্ধ, বাহুর আভরণবিশেষ), ইয়াক-সের (অনন্ত), রিকারুইয়ের (লাল পুঁতির হার) মতো অলঙ্কার ব্যবহার করে। উচ্চ সামাজিক শ্রেণিবিন্যাসের কইরেং পুরুষরা গুরুত্বপূর্ণ উৎসবের সময় পরিপক্ক লাল ছাগলের চুলের পশম দিয়ে নিজেদের সাজায়। গুরুত্বপূর্ণ পোশাক এবং রীতিনীতি হল:
(১) পুওনথাল (পুরুষদের জন্য), পুওনওম, মুরকিসেন, থাই (পাগড়ি) এবং
(২) পুওনহেম (মহিলাদের জন্য) যা উচ্চ মর্যাদা বর্ণনা করে। পুওনসেন, সাইপিখুপ, লুং-উম, পুওনকোক-হোই, পুওন-লাং, কোর-আম (পরবর্তী দুটি পোশাক হল কোমর বেল্ট)।
ব্যবহৃত বাদ্যযন্ত্র হল খুওং (ড্রাম), রোশেম (একটি ব্যাগপাইপার-সদৃশ বাদ্যযন্ত্র যা শুকনো নল এবং পরিপক্ক ফাঁপা লাউ দিয়ে তৈরি), সেখি (শিং), বিভিন্ন আকারের সাম (ঘন্টা), সেরাং-দার (একটি বেহালার মতো তারযুক্ত যন্ত্র) ইত্যাদি।
বর্শা, দাও, বন্দুক, মাছ ধরার ঝুড়ি, বহনকারী ঝুড়ি, কোদাল, লাঙল, জোয়াল ইত্যাদির মতো গৃহস্থালীর সরঞ্জাম ব্যবহার করা হয়।
ধর্ম
কৈরেংরা সর্বদাই একজন সর্বোচ্চ সৃষ্টিকর্তার অস্তিত্বে বিশ্বাস করে যাকে তারা পাথিয়েন বলে উল্লেখ করে। পুরানো পৌত্তলিক আচার-অনুষ্ঠান এখন আর নেই। বর্তমানে, কয়েকজন বয়স্ক ব্যক্তিকে বাদ দিলে, সমগ্র কইরেং জনগণ খ্রিস্টান ধর্ম গ্রহণ করেছে।
অর্থনীতি
কইরেং অর্থনীতি প্রধানত কৃষি নির্ভর, যা তারা ভেজা পদ্ধতি এবং জুম চাষ উভয়ের মাধ্যমেই চালিয়ে যায়। ধান, আলু, আদা, ইয়ংচা (পারকিয়া স্পেসিওসা), ইত্যাদি হল তাদের কিছু প্রধান পণ্য। বাণিজ্যিক পণ্য হিসেবে ঝুড়ি উৎপাদন, তাদের বাণিজ্য এবং বাজার গঠন করেছে। থাংলং, উতংলোক এবং সাদু (তুংলুং) গ্রামে শিকার করা হল তাদের খেলাধুলার একটি রূপ।
কইরেং: অতীত এবং বর্তমান
যখন কইরেংরা মণিপুরে প্রবেশ করেছিল, তখন তাদের শেষ প্রধান ঔপনিবেশিক দুর্গ ছিল থাংজিং পাহাড়সীমা, যেখান থেকে লোকটাক হ্রদকে দেখা যায়। থাংজিং শব্দটি কোরেন শব্দ থেকে উদ্ভূত, থাং অর্থ 'দক্ষিণ', চিং অর্থ 'পাহাড়'। এই অঞ্চলে তাদের ঐতিহাসিক আধিপত্য সম্ভবত মইরাং বংশের পূর্ববর্তী রাজ্যের জন্য নিয়ত চক্ষুশূল ছিল। তাদের নৈকট্য আগ্রাসনের জন্ম দিয়েছিল। একটি বড় বিপর্যয়ের পর ইতিমধ্যেই দুর্বল কইরেংরা শেষ পর্যন্ত ভয়ঙ্করভাবে পরাজিত হয়েছিল। তারা শেষ পর্যন্ত মণিপুর এবং উত্তর-পূর্ব ভারতের বিভিন্ন অংশে চলে যায়। আজ, কইরেংরা (কোরেন) ভারতের মণিপুরের ইম্ফল উপত্যকার পার্শ্ববর্তী পাদদেশের চারপাশে বিক্ষিপ্তভাবে ছড়িয়ে ছিটিয়ে রয়েছে।
আন্দ্রানিক হাকোবিয়ান
আন্দ্রানিক হাকোবিয়ান (জন্ম ৬ই অক্টোবর, ১৯৮১ আর্মেনিয়ার এচমিয়াজিনে) আর্মেনিয়ান অপেশাদার মুষ্টিযোদ্ধা। তিনি ২০০৮অলিম্পিকে মিডলওয়েট বিভাগে লড়াই করার যোগ্যতা অর্জন করেন।
তিনি নইম তারবুঞ্জার কাছে ১৩:১৬তে পরাজিত হন, তবে তৃতীয়স্থানের লড়াইয়ে তিনি ইস্তভান জিলকে পরাস্ত করেন। ২০০৯ বিশ্ব অপেশাদার মুষ্টিযুদ্ধ চ্যাম্পিয়নশিপে তিনি রূপো জেতেন। আর আব্বোস আতোয়েভ জেতেন সোনা।
ডিরাক ডেল্টা অপেক্ষক
ডিরাক ডেল্টা অপেক্ষক (δ অপেক্ষক) পদার্থবিজ্ঞানী পল ডিরাক দ্বারা উপস্থাপিত একটি সাধারণকৃত অপেক্ষক। এটি একটি আদর্শ বিন্দু ভর বা বিন্দু আধান মডেলকে বুঝতে সাহায্য করে এবং সমগ্র বাস্তব অক্ষের উপর পূর্ণ পথ সমাকলন একের সমান। এই অপেক্ষকের বৈশিষ্ট্যগুলির সাথে সাদৃশ্য়পূর্ণ অন্য কোনো অপেক্ষক নেই তাই, তাত্ত্বিক পদার্থবিজ্ঞানীরা গণনাগুলিকে বধগম্য় করার জন্য ধারণা করে ছিলেন যা পরবর্তিতে প্রাথমিক ভাবে গণিতবিদদের কাছে ননসেন্স হিসাবে প্রতিভাত হয়, পরে লরেন্ট শাভার্টজের বিতরণগুলি যৌক্তিকী ভিত্তিতে যাচাই করার পর গ্রহণযোগ্য় হয়। ডিরাক ডেল্টা ফাংশন যা প্রতিটি ফাংশনকে তার শূন্যে বিন্দুতে তার মানকে মানচিত্রে প্রকাশ করে। ক্রনেকার ডেল্টা ফাংশন সাধারণত একটি বিচ্ছিন্ন ডোমেনে সংজ্ঞায়িত করা হয় এবং মান 0 এবং 1 হয়, এটি ডিরাক ডেল্টা অপেক্ষকের একটি বিচ্ছিন্ন এনালগ।
গোলাপি-পা রাজহাঁস
গোলাপি-পা রাজহাঁস (বৈজ্ঞানিক নাম: Anser brachyrhynchus) (ইংরেজি: Pink-footed goose) হচ্ছে Anatidae পরিবারের Anser গণের একটি পাখি।
বিবরণ
এই পাখি মধ্যম আকারের হয়ে থাকে, ৬০ থেকে ৭৫ সেমি পর্যন্ত। শরীরটি মাঝারি আকারের ধূসর-বাদামী, মাথা এবং ঘাড়টি আরও ধনী, গাঢ় বাদামী, সাদা ঢালু এবং একটি বিস্তৃত সাদা টিপ দিয়ে প্রস্থ ধূসর।
বিস্তৃতি
এই পাখি বেলজিয়াম, চেক প্রজাতন্ত্র, ডেনমার্ক, ফিনল্যান্ড, ফ্রান্স, জার্মানি, গ্রীনল্যান্ড, আইসল্যান্ড, আয়ারল্যান্ড, নেদারল্যান্ডস, নরওয়ে, রুমানিয়া, সুইডেন, যুক্তরাজ্য সহ ইত্যাদি দেশে বিচরণ করে।
বর্তমান অবস্থা এবং সংরক্ষণ
এই পাখির বৈশ্বিক অবস্থা ন্যূনতম বিপদগ্রস্ত, অনিশ্চিত ও অনুমান নির্ভর। বাংলাদেশে এর অবস্থান অনিশ্চিত ও অনুমান নির্ভর।
সুশার মানায়িং
সুশার মানায়িং (สุชาร์ มานะยิ่ง; ; ; জন্ম ৯ জানুয়ারী, ১৯৮৮) একজন থাই অভিনেত্রী এবং গায়ক।
সুশার এশিয়া, বিশেষ করে চীনে ২০১০ সালের <i id="mwEw">ইয়েস অর নো</i> সিনেমায় তার প্রধান ভূমিকার জন্য ব্যাপক খ্যাতি অর্জন করেন।
শাজিয়া আশফাক মটু
শাজিয়া আশফাক মটু হলেন একজন পাকিস্তানি রাজনীতিবিদ যিনি ২০১৩ সালের জুন থেকে ২০১৮ সালের মে পর্যন্ত পাকিস্তানের জাতীয় পরিষদের সদস্য ছিলেন।
প্রাথমিক ও শিক্ষাজীবন
শাজিয়া আশফাক মটু পাকিস্তানের গুজরানওয়ালায় জন্মগ্রহণ করেছিলেন। তিনি লাহোরের পাঞ্জাব বিশ্ববিদ্যালয় থেকে উর্দুতে এমএ ডিগ্রি অর্জন করেছিলেন।
রাজনৈতিক জীবন
তিনি ২০০৮ সালের পাকিস্তানের সাধারণ নির্বাচনে পিপি-৯৯ (গুজরানওয়ালা-৫) আসন থেকে পাকিস্তান মুসলিম লীগের (এন) প্রার্থী হিসাবে পাঞ্জাব প্রাদেশিক পরিষদে নির্বাচিত হয়েছিলেন। তিনি ২০১৩ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত আসনে পাকিস্তান মুসলিম লীগের (এন) প্রার্থী হিসাবে পরোক্ষভাবে পাকিস্তানের জাতীয় পরিষদে নির্বাচিত হয়েছিলেন।
যাদব চন্দ্র ডেকা
যাদব চন্দ্র ডেকা আসামের ভারতীয় জনতা পার্টির রাজনীতিবিদ। তিনি ২০১৬ সালে কমলপুর আসন থেকে আসাম বিধানসভা নির্বাচনে নির্বাচিত হয়েছিলেন।
অহির ভৈরব (চলচ্চিত্র)
অহির ভৈরব হল ২০০৭ সালের এপ্রিল মাসে মুক্তি লাভ করা একটি অসমীয়া চলচ্চিত্র। রণদীপ প্রডাক্‌সন্স (ইউ. কে.) লিমিটেডের বেনারে চলচ্চিত্রটি প্রযোজনা করেন যুক্তরাজ্য নিবাসী প্রবাসী অসমীয়া ড০ রণেন শর্মা ও পরিচালনা করেন শিয়প্রসাদ ঠাকুর। এক কোটি টাকার অধিক বাজেটের ও সম্পূর্ণরূপে যুক্তরাজ্যএ শুটিং সম্পন্ন হওয়া এইটি প্রথম অসমীয়া চলচ্চিত্র। ২০১০ সালে লন্ডন-এর ব্রিটিশ ফিল্ম ইনস্টিটিউটের সংগ্রহালয়ে চলচ্চিত্রটি সংরক্ষণ করেন ।
কাহিনী
সিজোফ্রেনিয়া রোগে আক্রান্ত যুক্তরাজ্যের এক ভারতীয় বংশদ্ভূত মহিলার কাহিনী নিয়ে ছবিটি নির্মাণ করা হয়েছে। নায়িকার সিজোফ্রেনিয়া রোগের সাথে সংগ্রাম ও এর ফলে তার পশ্চিমী সংস্কৃতির ভক্ত কন্যাকে ধরে অন্য নিকটাত্মীয়ের ওপর থেকে প্রভাব চলচ্চিত্রটির বিষয়বস্তু। কাহিনীটিতে দেখানো হয়েছে তিনিটা জেনারেশনের শিক্ষিত ভারতীয় ও দেখানো হয়েছে সিজোফ্রেনিক রোগীর সাথে মেলা-মেশা করায় তার অনুভব করা মানসিক অশান্তি ।
পটুয়াখালী (দ্ব্যর্থতা নিরসন)
পটুয়াখালী বাংলাদেশের একটি শহর। এছাড়াও আরো যা যা বোঝানো যেতে পারে:
হাইফা আল-মনসুর
হাইফা আল-মনসুর (هيفاء المنصور, জন্মঃ ১০ আগস্ট, ১৯৭৪) সৌদি আরবের প্রথম নারী চলচ্চিত্র পরিচালক। তার বাবা আব্দুল মনসুর রহমান একজন কবি। বারো ভাইবোনের মধ্যে তিনি অষ্টম। তিনি মিসরের আমেরিকান ইউনিভার্সিটি ইন কায়রো থেকে সাহিত্যে এবং অস্ট্রেলিয়ার ইউনিভার্সিটি অব সিডনি থেকে চলচ্চিত্র বিষয়ে পড়াশোনা করেছেন। তার পরিচালিত ওয়াজাদা চলচ্চিত্রটি সৌদি আরবের প্রথম পূর্ণদৈর্ঘ্য চলচ্চিত্র।
হাইফা আল-মনসুর "হু?", "দ্য বিটার জার্নি" ও "দ্য ওনলি ওয়ে আউট" নামে তিনটি সল্পদৈর্ঘ চলচ্চিত্র নির্মাণ করে তার চলচ্চিত্র নির্মাণ ক্যারিয়ার শুরু করেন। ‘দ্য ওনলি ওয়ে আউট’ সংযুক্ত আরব আমিরাতে ও হলেন্ডে পুরস্কার জেতে। এছাড়া তিনি ‘উইমেন উইদাউট শ্যাডোস’ নামে একটি প্রামাণ্যচিত্র পরিচালনা করেছেন যেটি ১৭টি আন্তর্জাতিক চলচ্চিত্র উৎসবে প্রদর্শিত হয়। এটি মাসকট চলচ্চিত্র উৎসবে শ্রেষ্ঠ প্রামান্যচিত্র হিসেবে ডেগার পুরস্কার জেতে ও রোটারডামে চতুর্থ আরব চলচ্চিত্র উৎসবে বিচারকদের দৃষ্টি আকর্ষণ করে। তার পরিচালিত ওয়াজাদা চলচ্চিত্রটিও অনেক পুরস্কার অর্জন করে।
তিনি কয়েকবছর ধরে তার স্বামীর (যিনি একজন আমেরিকান কূটনীতিবীদ) সাথে বাহরাইনে বসবাস করছেন। তাদের ছেলেমেয়ের সংখ্যা দুইজন।
চৌগাছা শাহাদৎ পাইলট মাধ্যমিক বিদ্যালয়
চৌগাছা শাহাদৎ পাইলট মডেল স্কুল বাংলাদেশের যশোর জেলার চৌগাছা উপজেলায় অবস্থিত। বিদ্যালয়টি ১৯৩০ সালে তৎকালীন ব্রিটিশ শাসনাধীনে স্থাপিত হয়। বিদ্যালয়টির ইআইআইএন(EIIN) নম্বরঃ ১১৫৬৫৫(115655)
নামকরণ ও ইতিহাস
১৯৩০ সালে চৌগাছার বেশ কিছু শিক্ষানুরাগী ব্যক্তির উদ্যোগে চৌগাছা শাহাদত পাইলট বিদ্যালয়টি প্রথমে প্রাথমিক বিদ্যালয় হিসাবে প্রতিষ্ঠিত হয়।
দায়িত্বশীল ব্যক্তিবর্গ
১৯৩০ সালে এই বিদ্যালয়ের প্রধান শিক্ষক হিসেবে যোগদান করেন দীন আলী (১৯৩০-৩১)।
১৯৩৮ সালে খন্দকার নুরুল হক সাহেব প্রধান শিক্ষকের দায়িত্বভার গ্রহণ করেন।
১৯৫০ সাল পর্যন্ত এম ই স্কুলের প্রধান শিক্ষকের পদে আসনগ্রহণ করেন।
অবকাঠামোগত উন্নয়ন
১৯৬১ সাল পর্যন্ত মাধ্যমিক স্তরের শিক্ষা ব্যবস্থায় ম্যাট্রিকুলেশন পরীক্ষা ব্যবস্থা চালু ছিল এবং কোন গ্রুপ ছিল না।
১৯৬২ সালে এস.এস.সি পরীক্ষা চালু হয় এবং বিজ্ঞান, মানবিক, বানিজ্য ও কৃষি এই চারটি গ্রুপ চালু হয়। কিন্তু চালু ছিল মানবিক শাখা।
পুরস্কার ও সম্মাননা
১৯৮৮ সালে বিদ্যালয়টি যশোর জেলার শ্রেষ্ঠ বিদ্যালয় হিসেবে পুরস্কার প্রাপ্ত হয়।
১৯৯৫-২০০৩ পর্যন্ত উপজেলা ভিত্তিক শ্রেষ্ঠ বিদ্যালয়ের পুরষ্কার লাভ করে।
ভারতীয় সংবিধানে বিধি প্রণয়নের সমবর্তী তালিকা
ভারতের সংবিধানের সপ্তম তফসিলের সমবর্তী তালিকা বা যুগ্মতালিকা বা তৃতীয় তালিকা হল ৫২ টি বিষয় সমৃদ্ধ একটি তালিকা (পূর্বে ৪৭ টি বিষয় এই তালিকার অন্তর্ভুক্ত ছিল)। এটি কেন্দ্র এবং রাজ্য সরকার উভয়ের দ্বারা বিবেচনা করে সিদ্ধান্ত প্রণয়নের ক্ষমতা নির্দেশ করে। অপর তালিকা দুটি হলো, কেন্দ্র তালিকা এবং রাজ্য তালিকা। মার্কিন যুক্তরাষ্ট্র, সুইজারল্যান্ড বা অস্ট্রেলিয়ার যুক্তরাষ্ট্রীয় সরকারগুলির অসদৃশ ও কানাডার যুক্তরাষ্ট্রীয় সরকারের মতো ভারতেও কেন্দ্রীয় সরকারের কাছে বাড়তি ক্ষমতা প্রদান করা হয়েছে।
সমবর্তী তালিকার বিষয়গুলিতে অভিন্নতা বাঞ্ছনীয় তবে অপরিহার্য নয়। যদি কোনো রাজ্যের আইনসভা কর্তৃক প্রণীত কোনো আইনের কোনো বিধান সংসদ কর্তৃক প্রণীত কোনো আইনের কোনো বিধানের বিপরীত হয় যা সংসদ প্রণয়ন করতে সক্ষম, অথবা সমকালীন গণনা করা কোনো একটি বিষয়ে বিদ্যমান কোনো আইনের কোনো বিধানের বিরুদ্ধে তারপরে, সংসদ কর্তৃক প্রণীত আইন, এই জাতীয় রাজ্যের আইনসভা কর্তৃক প্রণীত আইনের আগে বা পরে পাশ করা হোক না কেন, বা, ক্ষেত্রমত, বিদ্যমান আইন, প্রাধান্য পাবে এবং রাজ্যের আইনসভা কর্তৃক প্রণীত আইনটি তালিকাভুক্ত হবে। এক্ষেত্রে এর একটি ব্যতিক্রম রয়েছে "যেখানে সমসাময়িক তালিকায় গণনা করা বিষয়গুলির একটির বিষয়ে একটি রাজ্যের আইনসভার দ্বারা একটি আইন প্রণীত হয় যেখানে সংসদ বা বিদ্যমান আইন দ্বারা প্রণীত পূর্ববর্তী আইনের বিধানের বিরুদ্ধে কোনো বিধান থাকে। সেই বিষয়ে এই জাতীয় রাজ্যের আইনসভা কর্তৃক প্রণীত আইনটি যদি রাষ্ট্রপতির বিবেচনার জন্য সংরক্ষিত থাকে এবং তার সম্মতি পেয়ে থাকে, তবে সেই রাজ্যে প্রাধান্য পাবে। তবে শর্ত থাকে যে এই ধারার কোনো কিছুই বাধা দেবে না সংসদ যেকোন সময় একই বিষয়ে যে কোন আইন প্রণয়ন করতে পারে যার মধ্যে একটি আইন অন্তর্ভুক্ত করা, সংশোধন করা, পরিবর্তন করা বা রাষ্ট্রের আইনসভা কর্তৃক প্রণীত আইনটি বাতিল করা।"
সমবর্তী তালিকার বিষয়সমূহ
সমবর্তী বা যুগ্ম তালিকা অন্তর্গত বিষয়গুলি হলো:
১. এই সংবিধানের প্রারম্ভে ভারতীয় দণ্ডসংহিতার অন্তর্গত সকল বিষয়ে সময়ে ফৌজদারি বিধি, কিন্তু প্রথম ও দ্বিতীয় তালিকায় বিনির্দিষ্ট যেকোন বিষয় সম্পর্কে বিধির পরিপন্থী অপরাধসমূহ ব্যতীত ও অসামরিক শক্তির সাহায্যকল্পে নৌ,স্থল বা বিমান বাহিনীর বা কেন্দ্রের অন্য কোন সশস্ত্র বাহিনীর ব্যবহার ব্যতীত।
২. এই সংবিধানের প্রারম্ভে ফৌজদারি প্রক্রিয়া সংহিতার অন্তর্গত সকল বিষয় সমেত ফৌজদারি প্রক্রিয়া।
৩. কোন রাজ্যের নিরাপত্তার, জনশৃঙ্খলা রক্ষার অথবা জনসমাজের পক্ষে অত্যাবশ্যক সরবরাহসমূহ ও সেবাব্যবস্থামূলক রক্ষার সহিত সম্পর্কিত কারণে নিবর্তনমূলক আটক, ঐরূপ আটকের অধীন ব্যক্তিগণ।
৪. বন্দীসমূহের অভিযুক্ত ব্যক্তিগণের এবং এই তালিকার প্রবিষ্টি ৩-এ বিনির্দিষ্ট কারণে নিবর্তনমূলক আটকের অধীন ব্যক্তিগণের এক রাজ্য হইতে অন্য রাজ্যে অপসারণ।
৫. বিবাহ ও বিবাহবিচ্ছেদ, শিশু ও নাবালকসমূহ, দত্তকগ্রহণ, উইল, বিনা উইলে মৃত্যু এবং উত্তরাধিকার, যৌথ পরিবার ও বাটোয়ারা, সেইসকল বিষয় যাহাদের সম্পর্কে বিচারিক কার্যবাহসমূহে পক্ষগণ এই সংবিধানের প্রারম্ভের অব্যহিত পূর্বে তাঁহাদের ব্যক্তিগণ বিধির অধীন ছিলেন।
৬. কৃষিভূমি ব্যতীত অন্য সম্পত্তির হস্তান্তরণ, দলিল ও লেখ্যসমূহের রেজিস্ট্রিকরণ।
৭. অংশীদারি, এজেন্সি, বহন-সংবিদা ও অন্যান্য বিশেষ প্রকারের সংবিদা সমেত সংবিদাসমূহ, কিন্তু কৃষিভূমিসম্বন্ধী সংবিদা ব্যতিরেকে।
শাহ মোহাম্মদ আবুল হোসেন
শাহ মোহাম্মদ আবুল হোসেন একজন বাংলাদেশ জাতীয়তাবাদী দলের রাজনীতিবিদ এবং মেহেন্দিগঞ্জ উপজেলা, বরিশাল-৪ এর সাবেক সংসদ সদস্য।
পেশা
শাহ মোহাম্মদ আবুল হোসেন বাংলাদেশ কাস্টমসে সংগ্রাহক হিসাবে কাজ করেছিলেন। তিনি ১৯৯৬ সালের জুন মাসে বাংলাদেশের সাধারণ নির্বাচনে বাংলাদেশ জাতীয় সংসদে নির্বাচিত হয়েছিলেন। ২০০১ সালের নির্বাচনে তিনি আবারও সংসদে নির্বাচিত হন। তিনি দ্বিতীয় খালেদা মন্ত্রিসভায় অর্থ ও পরিকল্পনা প্রতিমন্ত্রী হিসাবে দায়িত্ব পালন করেছিলেন।
মৃত্যু
আবুল হোসেন ২০২২ সালের ২১ নভেম্বর ঢাকায় একটি বেসরকারি হাসপাতালে চিকিৎসাধীন অবস্থায় মৃত্যুবরণ করেন।
ভারতীয় সংবিধানে বিধি প্রণয়নের সমবর্তী তালিকা
সমবর্তী তালিকার বিষয়সমূহ
৯. শোধাক্ষমতা ও দেউলিয়াত্ব।
১০. ট্রাস্ট ও ট্রাস্টিগণ।
১১. অ্যাডমিনিস্ট্রেটিভ জেনারেল ও অফিশিয়াল ট্রাস্টিগণ। ক. বিচার প্রশাসন, সুপ্রিম কোর্ট এবং হাইকোর্ট ব্যতীত সকল আদালতের গঠন ও সংগঠন।
১২. সাক্ষ্য ও শপথ, বিধি, সরকারি কার্য ও অভিলেখ এবং বিচারিক কার্যবাহের স্বীকৃতি।
১৩. এই সংবিধানের প্রারম্ভে দেওয়ানী প্রক্রিয়া সংহিতার অন্তর্গত সকল বিষয় সমেত দেওয়ানী প্রক্রিয়া, তামাদি ও সালিশী।
১৪. আদালত অবমাননা, কিন্তু সুপ্রিম কোর্ট অবমাননা ব্যতিরেকে।
১৫. ভবঘুরেমি, যাযাবর ও প্রব্রজনশীল জনজাতিসমূহ।
১৬. উন্মাদগ্রস্ত ও মানসিক বৈকল্যযুক্ত ব্যক্তিগণের গ্রহণের বা চিকিৎসার স্থানসমূহ সমেত উন্মাদ ও মানসিক বৈকল্য।
১৭ক. বনসমূহ ১৭খ. বন্যপশু ও পক্ষী সংরক্ষণ।
১৮. খাদ্যবস্তু ও অন্যান্য দ্রব্যে ভেজাল।
২০. আর্থনীতিক ও সামাজিক পরিকল্পনা। ২০ক।. জনসংখ্যা নিয়ন্ত্রণ ও পরিবার পরিকল্পনা।
২২. ট্রেউ ইউনিয়নসমূহ, শিল্পসম্বন্ধী ও শ্রমসম্বন্ধী বিরোধসমূহ।
২৪. কর্মের শর্তাবলী, ভবিষ্যনিধি, নিয়োজকের দায়িতা, কর্মীদিগের ক্ষতিপূরণ, অশক্ততা ও বার্ধক্য পেনশনসমূহ ও প্রসূতি-সহায়তা সমেত, শ্রমিক-কল্যাণ।
২৫. প্রথম তালিকার প্রবিষ্টি ৬৩, ৬৪, ৬৫ ও ৬৬-র বিধানাবলী সাপেক্ষে প্রযুক্তিবিদ্যা, চিকিৎসাবিদ্য ও বিশ্ববিদ্যালয় সমেত শিক্ষা, শ্রমিকের বৃত্তিবিষয়ক ও প্রযুক্তি বিষয়ক প্রশিক্ষণ।
২৬. বিধিবৃত্তি, চিকিৎসাবৃত্তি ও অন্যান্য বৃত্তি।
২৭. ভারত ও পাকিস্তান অধিরাজ্যদ্বয়ের প্রতিষ্ঠার কারণে আদিবাসী স্থান হইতে চ্যুত ব্যক্তিদিগের ত্রাণ ও পুনর্বাসন।
২৮. দান ও দাতব্য প্রতিষ্ঠানসমূহ, দাতব্য ও ধর্মীয় উৎসর্জন ও ধর্মীয় প্রতিষ্ঠানসমূহ।
৩১. সংসদ কর্তৃক প্রণীত বিধি বা বিদ্যমান বিধি দ্বারা বা অনুযায়ী প্রধান বন্দর বলিয়া ঘোষিত বন্দর সমূহ ব্যতীত অন্যান্য বন্দর।
৩২. জাতীয় জলপথ সম্পর্কে প্রথম তালিকার বিধানাবলী সাপেক্ষে, অন্তর্দেশীয় জলপথসমূহে যন্ত্রচালিত জলযান সম্পর্কিত নৌবহন ও নৌচলন এবং ঐরূপ জলপথসমূহে পথ-নিয়ম এবং অন্তর্দেশীয় জলপথে যাত্রী ও দ্রব্যসমূহ বহন।
৩৩ক. যে স্থলে কেন্দ্র কর্তৃক কোন শিল্পের নিয়ন্ত্রণ জনস্বার্থে সঙ্গত বলিয়া সংসদ কর্তৃক বিধি দ্বারা ঘোষিত হইয়াছে, সেস্থলে ঐরূপ শিল্পের উৎপন্ন দ্রব্যসমূহ এবং ঐরূপ শিল্পের উৎপন্ন দ্রব্যসমূহের সমশ্রেণীর আমদানিকৃত দ্রব্যসমূহ, খ. ভোজ্য তৈলবীজ ও তৈলসমূহ সমেত, খাদ্যবস্তুসমূহ। গ. খইল ও অন্যান্য সারকৃত বস্তু সমেত, গবাদিপশুর খাদ্য। ঘ. কাঁচা তুলা, পেজা বা অপেজা, ও তুলাবীজ এবং ঙ. কাঁচা পাট। সম্পর্কে ব্যবসা ও বাণিজ্য, উহাদের উৎপাদন, সরবরাহ ও বণ্টন। (৩৩ক. মান নির্ধারণ ব্যতীত, ওজন ও মাপ।)
৩৪. মূল্য নিয়ন্ত্রণ।
৩৫. যে নীতি অনুসারে যন্ত্রচালিত যানসমূহের ওপর কর ধার্য করিতে হইবে তৎসমেত যন্ত্রচালিত যানসমূহ।
৩৬. কারখানা।
৩৭. বয়লার।
৩৯. সংবাদপত্র, পুস্তক ও ছাপাখানা।
৪০. জাতীয় গুরুত্বের বলিয়া সংসদ কর্তৃক বিধি দ্বারা বা অনুযায়ী ঘোষিত প্রত্নতাত্ত্বিক স্থান ও ভগ্নাবশেষ ভিন্ন, অন্যান্য প্রত্নতাত্ত্বিক স্থান ও ভগ্নাবশেষ।
৪১. বিধি দ্বারা উদ্বাস্তু সম্পত্তি বলে ঘোষিত (কৃষিভূমি সমেত) সম্পত্তির অধিরক্ষা, পরিচালনা ও বিলিব্যবস্থা।
৪২. সম্পত্তি অর্জন ও অধিগ্রহণ।
৪৩. কোন রাজ্যে, ঐ রাজ্যের বাহিরে উদ্ভূত, বকেয়া ভূমিরাজস্ব ও ঐরূপ বকেয়া হিসাবে আদায়যোগ্য অর্থসমূহ সমেত, কর ও অন্যান্য সরকারি প্রাপ্য সম্পর্কে দাবিসমূহের আদায়।
৪৫. দ্বিতীয় ও তৃতীয় তালিকায় বিনির্দিষ্ট যেকোন বিষয়ের প্রয়োজনে অনুসন্ধান ও পরিসংখ্যান।
৪৬. এই তালিকাভুক্ত যেকোনো বিষয় সম্পর্কে সুপ্রিম কোর্ট ব্যতীত অন্য সকল আদালতের ক্ষেত্রাধিকার ও ক্ষমতাসমূহ।
৪৭. এই তালিকাভুক্ত যেকোনো বিষয় সম্পর্কে ফীসমূহ, কিন্তু কোন আদালতে গৃহীত ফীসমূহ ব্যতিরেকে।
স্থানান্তরিত বিষয়
১৯৭৬ সালে ভারতের বিয়াল্লিশতম সংবিধান সংশোধনী|বিয়াল্লিশতম সংশোধনীর দ্বারা পাঁচটি বিষয় রাজ্যতালিকা থেকে সমবর্তী বা যুগ্মতালিকায় স্থানান্তরিত হয়। এগুলি হলো:
১. শিক্ষা
২. বনাঞ্চল
৩. ওজন ও পরিমাপ
৪. বন্য পশু ও পাখি সংরক্ষণ
৫. বিচার প্রশাসন
ল্যামডা
ল্যামডা বা, LaMDA (ল্যাঙ্গুয়েজ মডেল ফর ডায়লগ অ্যাপ্লিকেশন) হলো গুগলের তৈরি কথোপকথনমূলক নিউরাল ল্যাঙ্গুয়েজ মডেলের একটি গোত্র। ২০২১ সালে  গুগল আই/ও কীনোটের সময় এর প্রথম প্রজন্মের ঘোষণা করা হয়, তবে দ্বিতীয় প্রজন্মের ঘোষণা করা হয় পরের বছরের ইভেন্টে। ২০২২ সালের জুনে গুগল প্রকৌশলী ব্লেক লেমোইন চ্যাটবটটি সংবেদনশীল হয়ে উঠেছে দাবি করার পর ল্যামডা ব্যাপক মনোযোগ অর্জন করেছিল। বৈজ্ঞানিক সম্প্রদায় মূলত লেমোইনের দাবি প্রত্যাখ্যান করেছে। তবে এটি কথোপকথনকে টুরিং পরীক্ষার কার্যকারিতায় উত্তীর্ণ হওয়ার দিকে পরিচালিত করেছে। টুরিং পরীক্ষা দিয়ে কম্পিউটার একজন মানুষকে অতিক্রম করতে পারে কিনা তা পরিমাপ করা হয়। ২০২৩ সালের ফেব্রুয়ারিতে, ওপেনএআইর চ্যাটজিপিটির উত্থানকে মোকাবেলা করার জন্য গুগল বার্ড ল্যামডা দ্বারা চালিত একটি কথোপকথনমূলক কৃত্রিম বুদ্ধিমত্তা চ্যাটবট ঘোষণা করে।
পদ্ধতি
ল্যামডা একটি ডিকোডার-অনলি রূপান্তরক ভাষা মডেল ব্যবহার করে। এটি ১.৫৬ ট্রিলিয়ন শব্দের নথি ও কথোপকথণের টেক্সটের উপর পূর্ব প্রশিক্ষিত।   তারপর একে বুদ্ধিমত্তা, আকর্ষণীয়তা এবং নিরাপত্তার জন্য ম্যানুয়ালি টীকাকৃত প্রতিক্রিয়া দ্বারা উৎপন্ন ফাইন-টিউনিং ডেটা দিয়ে প্রশিক্ষণ দেওয়া হয়েছে।  গুগলের পরীক্ষা ইঙ্গিত দেয় যে ল্যামডা আকর্ষণীয়তার ক্ষেত্রে মানুষের প্রতিক্রিয়াকেও ছাড়িয়ে গেছে। ল্যামডা রূপান্তরক মডেল এবং একটি বাহ্যিক তথ্য পুনরুদ্ধার সিস্টেম ব্যবহারকারীকে দেওয়া তথ্যের নির্ভুলতা উন্নত করতে পারস্পরিক যোগাযোগ করে।
তিনটি ভিন্ন মডেল পরীক্ষা করা হয়েছিল, যার মধ্যে বৃহত্তমটির ১৩৭ বিলিয়ন নন-এমবেডিং প্যারামিটার রয়েছে:
২০১০ আইসিসি বিশ্ব টুয়েন্টি২০
২০১০ আইসিসি বিশ্ব টুয়েন্টি২০ প্রতিযোগিতা তৃতীয় আসর। আন্তর্জাতিক টুয়েন্টি২০ ক্রিকেট প্রতিযোগিতারূপে এটি ৩০ এপ্রিল, ২০১০ তারিখ থেকে ১৬ মে, ২০১০ তারিখ পর্যন্ত ওয়েস্ট ইন্ডিজে অনুষ্ঠিত হয়। চূড়ান্ত খেলায় ইংল্যান্ড ক্রিকেট দল অস্ট্রেলিয়াকে পরাজিত করে চ্যাম্পিয়ন হয়। প্রতিযোগিতার সেরা খেলোয়াড় মনোনীত হন কেভিন পিটারসন।
২০০৭ সালে প্রথমবারের মতো অনুষ্ঠিত এ প্রতিযোগিতাটি প্রতি দুই বছর পরপর আয়োজনের কথা ছিল। পূর্বঘোষিত একদিনের আন্তর্জাতিক প্রতিযোগিতারূপে আইসিসি চ্যাম্পিয়ন্স ট্রফি ওয়েস্ট ইন্ডিজে আয়োজনের সিদ্ধান্ত নেয়া স্বত্ত্বেও তা টুয়েন্টি২০ পর্যায়ে পরিবর্তিত হয়। কারণ ২০০৮ সালের চ্যাম্পিয়ন্স ট্রফি প্রতিযোগিতা আয়োজনে পাকিস্তানের নিরাপত্তা ব্যবস্থা ও আন্তর্জাতিক ক্রিকেট প্রতিযোগিতার সময়সূচী সংশোধনের প্রয়োজনীয়তাই এর প্রধান কারণ।
আইসিসি বিশ্ব টুয়েন্টি২০ প্রতিযোগিতাটি সর্বশেষ প্রতিযোগিতার ১০ মাসের ব্যবধানে অনুষ্ঠিত হয়। টেস্টভূক্ত দেশ ও সহযোগী সদস্যভূক্ত দেশের সর্বমোট ১২ দল এতে অংশ নেয়। কেনসিংটন ওভাল, প্রভিডেন্স স্টেডিয়াম ও বিউসেজুর স্টেডিয়াম - এ তিনটি স্টেডিয়ামেই সবগুলো খেলার আয়োজন করা হয়। পাশাপাশি মহিলাদের প্রতিযোগিতাও অনুষ্ঠিত হয়।
গ্রুপ
৪ জুলাই, ২০০৯ তারিখে গ্রুপ ঘোষণা করা হয়। ২০০৯ সালের প্রতিযোগিতার ন্যায় এবারও চারটি গ্রুপ করা হয়। বন্ধনীতে দলের বাছাই উল্লেখ করা হয়েছে।
সময়সূচী
পূর্ব ক্যারিবীয় সময়সূচী (ইউটিসি-০৪:০০) অনুযায়ী সকল সময়
সুপার এইট
সুপার এইট পর্বে প্রতিগ্রুপের শীর্ষ দুই দলকে নিয়ে গঠিত হয়েছে। দলগুলোকে ই এবং এফ গ্রুপে বিভক্ত করা হয়েছে। এ ও সি গ্রুপের শীর্ষ দল এবং বি ও ডি গ্রুপের দ্বিতীয় স্থান অধিকারী দল নিয়ে গ্রুপ ই গঠিত। আবার, বি ও ডি গ্রুপের শীর্ষ দল এবং এ ও সি গ্রুপের দ্বিতীয় স্থান অধিকারী দল নিয়ে গ্রুপ এফ গঠিত।
ফাইনাল
১৬ মে, ২০১০ তারিখ বার্বাডোসে চূড়ান্ত খেলা অনুষ্ঠিত হয়। খেলায় ইংল্যান্ড জয়লাভ করে। এরফলে দলটি প্রথমবারের মতো বৈশ্বিকভাবে স্বীকৃত কোন প্রতিযোগিতায় জয়লাভে সক্ষম হয়। এটি ছিল তাদের আন্তর্জাতিক ক্রিকেট কাউন্সিল প্রদত্ত ট্রফি। অস্ট্রেলিয়া প্রথমে ব্যাটিং করে ৬ উইকেটে ১৪৭ রান সংগ্রহ করে। জবাবে ১৮ বল বাকী থাকতেই ইংল্যান্ড নির্ধারিত লক্ষ্যে পৌঁছে যায়। ইংল্যান্ডের পক্ষে ক্রেগ কাইজওয়েটার ৪৯ বলে ৬৩ রান সংগ্রহ করেন। এছাড়াও, কেভিন পিটারসনের ৩১ বলে ৪৭ রান উল্লেখযোগ্য। ডেভিড হাসি দলের পক্ষে সর্বোচ্চ ৫৯ রান করেন। প্রতিযোগিতায় ২৪৮ রান সংগ্রহ করায় পিটারসনকে ম্যান অব দ্য টুর্নামেন্ট এবং কাইজওয়েটারকে ম্যান অব দ্য ম্যাচের পুরস্কার প্রদান করা হয়।
শ্রীগঙ্গানগর
শ্রীগঙ্গানগর (Ganganagar) ভারতের রাজস্থান রাজ্যের শ্রীগঙ্গানগর জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৬৪ মিটার (৫৩৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে গঙ্গানগর শহরের জনসংখ্যা হল ২১০,৭৮৮ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে গঙ্গানগর এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
চিকিৎসা প্রযুক্তিবিদ
থাম্ব|পরীক্ষাগারে মাইক্রোপিপেট নিয়ে কর্মরত চিকিৎসা প্রযুক্তিবিদ। চিকিৎসা প্রযুক্তিবিদ বা ইংরেজি পরিভাষায় "মেডিকেল টেকনোলজিস্ট" (Medical technologist) বলতে সেইসব স্বাস্থ্য পেশাজীবীদেরকে বোঝায় যারা রক্ত ও দেহজাত বিভিন্ন তরল পদার্থ পরীক্ষার মাধ্যমে রোগ নির্ণয় করে থাকেন।
বাংলাদেশে চিকিৎসা প্রযুক্তিবিদ
বাংলাদেশে ডিপ্লোমা ইন অপারেশন এসিস্ট্যান্ট, ডিপ্লোমা ইন ইনটেনসিভ কেয়ার এসিস্ট্যান্ট, ডিপ্লোমা রেডিওলজিস্ট ও ডেন্টিস্টরাও চিকিৎসা প্রযুক্তিবিদ হিসেবে পরিচিত। বাংলাদেশে চিকিৎসা প্রযুক্তিবিদ হিসেবে কাজ করার জন্য ৪ বছর মেয়াদী উচ্চশিক্ষাক্রম সমাপ্ত করে বিশেষ সনদ বা "ডিপ্লোমা", অথবা ৪ বছরের উচ্চশিক্ষাক্রম শেষে বিজ্ঞানে স্নাতক উপাধি অর্জন করতে হয়। বর্তমান চিকিৎসাসেবা যেহেতু আধুনিক ও পরীক্ষানির্ভর তাই চিকিৎসা প্রযুক্তিবিদরা স্বাস্থ্যসেবা ক্ষেত্রে গুরুত্বপূর্ণ ভূমিকা পালন করছেন।
সোর্ন (গায়িকা)
চোন্নাসোর্ন সাজাকুল (ชลนสร สัจจกุล; ; জন্ম ১৮ নভেম্বর, ১৯৯৬), তার ডাকনাম এবং মঞ্চ নাম, সোর্ন (สร), দক্ষিণ কোরিয়া ভিত্তিক একজন থাই গায়ক এবং ইন্টারনেট সেলিব্রিটি। তিনি ২০১১ সালে কে-পপ স্টার হান্টের প্রথম মৌসুম বিজয়ী ছিলেন। তিনি পরবর্তীতে কিউব এন্টারটেইনমেন্টের অধীনে দক্ষিণ কোরিয়ান গার্ল গ্রুপ, সিএলসি -র সদস্য ছিলেন, মার্চ ২০১৫ সালে তাদের আত্মপ্রকাশ থেকে নভেম্বর ২০২১ সালে প্রস্থান পর্যন্ত।
মোজাম্মেল হক অদুদ মিয়া
মোজাম্মেল হক (মৃত্যু: ১৪ জুলাই ১৯৮৫) যিনি অদুদ মিয়া নামে পরিচিত। বাংলাদেশের ব্রাহ্মণবাড়িয়া জেলার রাজনীতিবিদ ও তৎকালীন কুমিল্লা-৬ (বর্তমান ব্রাহ্মণবাড়িয়া-৬) আসনের সাবেক সংসদ সদস্য।
প্রাথমিক জীবন
মোজাম্মেল হক অদুদ মিয়া ব্রাহ্মণবাড়িয়া জেলায় জন্মগ্রহণ করেন।
রাজনৈতিক জীবন
মোজাম্মেল হক অদুদ মিয়া ১৯৭৯ সালের দ্বিতীয় জাতীয় সংসদ নির্বাচনে স্বতন্ত্র প্রার্থী হিসেবে তৎকালীন কুমিল্লা-৬ (বর্তমান ব্রাহ্মণবাড়িয়া-৬) আসন থেকে সংসদ সদস্য নির্বাচিত হয়েছিলেন।
মৃত্যু
মোজাম্মেল হক অদুদ মিয়া ১৪ জুলাই ১৯৮৫ সালে মৃত্যুবরণ করেন।
গন গার্ল (চলচ্চিত্র)
গন গার্ল (Gone Girl) হল ডেভিড ফিঞ্চার পরিচালিত ২০১৪ সালের মার্কিন মনস্তাত্ত্বিক রোমহর্ষক চলচ্চিত্র। জিলিয়ান ফ্লিনের ২০১২ সালের একই নামের উপন্যাস অবলম্বনে তিনি নিজেই চলচ্চিত্রটির চিত্রনাট্য রচনা করেছেন। এতে শ্রেষ্ঠাংশে অভিনয় করেছেন বেন অ্যাফ্লেক, রোজামন্ড পাইক, নিল প্যাট্রিক হ্যারিস ও টাইলার পেরি। মিজুরির পটভূমিতে নির্মিত চলচ্চিত্রটিতে স্ত্রী অ্যামির (পাইক) হঠাৎ হারিয়ে যাওয়ার পর তার স্বামী নিক ডানের কার্যাবলি চিত্রিত হয়েছে, যাকে এই হারিয়ে যাওয়ার পিছনে প্রধান সন্দেহভাজন হিসেবে চিহ্নিত করা হয়।
যদি জানতেম
কাহিনী
কৌশিক মিত্র একজন ইঞ্জিনিয়ারিং পাশ করা শিক্ষিত যুবক। চাকরি না পেয়ে ট্যাক্সিচালকের কাজ করে। একদিন তার আলাপ ও প্রেম হয় সুজাতার সাথে। সুজাতা খুনের মামলায় জড়িয়ে পড়ে, তার সাথে কৌশিকও। তাদের হয়ে আদালতে দাঁড়ান জাঁদরেল ক্রিমিনাল ব্যারিস্টার পি. কে. বাসু। বাসু নিজেই তদন্ত শুরু করেন আসল অপরাধীর সন্ধানে।
গন গার্ল (চলচ্চিত্র)
চলচ্চিত্রটির উদ্বোধনী প্রদর্শনী অনুষ্ঠিত হয় ২০১৪ সালের ২৬শে সেপ্টেম্বর ৫২তম নিউ ইয়র্ক চলচ্চিত্র উৎসবে এবং পরে ৩রা অক্টোবর মার্কিন যুক্তরাষ্ট্রে প্রেক্ষাগৃহে মুক্তি পায়। চলচ্চিত্রটি সমালোচকদের নিকট থেকে ইতিবাচক সমালোচনা অর্জন করে এবং $৩৬৯ মিলিয়ন আয় করে ব্যবসা সফলতাও অর্জন করে। এটি ফিঞ্চারের পরিচালিত সর্বোচ্চ আয়কারী চলচ্চিত্র।